section_heading: Sadašnja Kruna sv. Stjepana
paragraph_text: Najpoznatija je legenda prema kojoj se križić na njenu vrhu nakrivio u doba kralja Ladislava V. Posmrtnog (1444. – 1457.). Kako je bio još dijete, plemstvo je za kralja izabralo poljskog kralja Vladislava I. Nato je Ladislavova majka Elizabeta, kći kralja Žigmunda Luksemburškog naložila dvorskoj dami Heleni Kottanner da ukrade krunu i donese je u Bečko Novo Mjesto kako bi se njom okrunio njen sin. To joj je i uspjelo, ali se prilikom prijevoza križić oštetio i nakrivio.